hotchpotch/miracl-hf-unified huggingface dataset:
নাচো ফের্নান্দেজ
হোসে ইগনাসিও ফের্নান্দেজ ইগলেসিয়াস (); জন্ম: ১৮ জানুয়ারি ১৯৯০), সাধারণত নাচো নামেই অধিক পরিচিত, হলেন একজন স্পেনীয় পেশাদার ফুটবলার, যিনি লা লিগার ক্লাব রিয়াল মাদ্রিদ এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আলবারো অদ্রিওজোলা
আলবারো অদ্রিওজোলা আরসায়ুস (; জন্ম: ১৪ ডিসেম্বর ১৯৯৫) হলেন একজন স্পেনীয় পেশাদার ফুটবলার, যিনি লা লিগা ক্লাব রিয়াল মাদ্রিদ এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল ব্যাক হলেও মাঝে মাঝে তিনি উইঙ্গার হিসেবেও খেলে থাকেন।
লা লিগায় তার অভিষেক মৌসুমে, অদ্রিওজোলা আলবার্ত সেলাদেস দ্বারা স্পেন অনূর্ধ্ব-২১ দলে ডাক পান। অনূর্ধ্ব-২১ দলের হয়ে তিনি ২০১৭ সালের উয়েফা ইউরোপিয়ান অনূর্ধ্ব-২১ চ্যাম্পিয়নশিপে দলকে ফাইনালে পৌঁছাতে সাহায্য করেছেন। অতঃপর ২০১৭ সালের ৬ই অক্টোবর তারিখে, ২০১৮ ফিফা বিশ্বকাপ বাছাইপর্বের এক ম্যাচে আলবেনিয়ার বিরুদ্ধে স্পেন জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। উক্ত ম্যাচে তিনি পূর্ণ ৯০ মিনিট খেলেন এবং থিয়াগো আলকান্তারাকে একটি গোল করতে সহায়তা করেন। উক্ত ম্যাচে জয়ের মাধ্যমে স্পেন দল গ্রুপ চ্যাম্পিয়ন হিসেবে বিশ্বকাপের জন্য উত্তীর্ণ হয়।
২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য তিনি স্পেনের ২৩ সদস্যের দলে মধ্যে স্থান পান।
নাচো মনরিয়াল
ইগনাসিও "নাচো" মনরিয়াল এরাসো (; জন্ম: ২৬ ফেব্রুয়ারি ১৯৮৬) হলেন একজন স্পেনীয় পেশাদার ফুটবলার, যিনি প্রিমিয়ার লীগ ক্লাব আর্সেনাল এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি লেফট ব্যাক এবং সেন্টার ব্যাক উভয় স্থানেই খেলে থাকেন।
তিনি ২০০৫ সালে, ওসাসুনার হয়ে খেলার মাধ্যমে তিনি তার পেশাদার ক্যারিয়ার শুরু করেন। তিনি ওসাসুনার হয়ে পাঁচ মৌসুমে সর্বমোট ১৪৪টি ম্যাচ খেলেছেন। অতঃপর ২০১১ সালে, তিনি লা লিগার অন্য আরেক ক্লাব মালাগায় যোগদান করেন। এর ২ বছর পর, তিনি প্রিমিয়ার লীগ ক্লাব আর্সেনালে যোগদান করেন। আর্সেনালের সাথে তিনি ৩টি এফএ কাপ জয়লাভ করেন।
২০০৯ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৩ ফিফা কনফেডারেশন্স কাপ রানার-আপ স্পেন দলের একজন সদস্য ছিলেন।
তাজিন আহমেদ
তাজিন আহমেদ (জন্ম: ৩০ জুলাই ১৯৭৫ - মৃত্যু: ২২ মে ২০১৮) বাংলাদেশের একজন অভিনেত্রী এবং উপস্থাপক। তাঁর অভিনীত প্রথম নাটক ‘শেষ দেখা শেষ নয়’ ১৯৯৬ সালে বাংলাদেশ টেলিভিশনে প্রচারিত হয়। নাটকের পাশাপাশি তিনি ১৯৯৭ সাল থেকে থিয়েটারে অভিনয় করেছেন।
তাজিন আহমেদের জন্ম ১৯৭৫ সালের ৩০ জুলাই নোয়াখালী জেলায়। তবে তিনি বেড়ে উঠেছিলেন পাবনা জেলায়। ঢাকার ইডেন কলেজ থেকে পড়াশোনা করেছেন তিনি। ১৯৯২ সালে তিনি এইচএসসিতে উর্ত্তীর্ণ হন। ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে পড়াশোনা করেছেন তাজিন আহমেদ।
নাট্যাঙ্গনে কাজ করার পাশাপাশি বেশ কয়েক বছর সাংবাদিকতায় যুক্ত ছিলেন। ১৯৯৪ সালে তিনি দৈনিক ভোরের কাগজে যুক্ত হন। ১৯৯৭ সালে প্রথম আলোতে সাংবাদিকতা শুরু করেন ও ১৯৯৮ সালে “নিজস্ব প্রতিবেদক” হন। তিনি "আনন্দ ভুবন" পত্রিকায় কিছুদিন কলাম লেখক হিসেবে কাজ করেছেন। ২০০২ সালে তিনি জনসংযোগ কর্মকর্তা হিসেবে মার্কেন্টাইল ব্যাংক লিমিটেডে যোগ দেন।
দিলারা ডলি রচিত ও শেখ নিয়ামত আলী পরিচালিত 'শেষ দেখা শেষ নয়' নাটকে অভিনয়ের মধ্য দিয়ে তাজিন আহমেদের অভিনয়যাত্রা শুরু হয়েছিল। নাটকটি ১৯৯৬ সালে বিটিভিতে প্রচার হয়েছিল। এরপর তিনি অসংখ্য নাটক-টেলিছবিতে কাজ করেছেন। তাজিন আহমেদের অভিনয়ের শুরুটা হয় টিভি নাটক দিয়ে। ১৯৯৬ সালে বিটিভিতে প্রচার হওয়া ‘শেষ দেখা শেষ নয়’ নাটকের আগেও ১৯৯১ সালে বিটিভির ‘চেতনা’ নামের অনুষ্ঠানের মাধ্যমে উপস্থাপনা শুরু করেন তিনি। তার অভিনীত বিটিভি প্রচারিত ‘আঁধারে ধবল দৃপ্তি’ বেশ সাড়া জাগিয়েছিল। ১৯৯৭ সালে ‘থিয়েটার আরামবাগ’ দিয়ে মঞ্চনাটক শুরু করেন। এরপর ‘নাট্যজন’ থিয়েটারের হয়ে বেশ কিছু নাটকে অভিনয় করেন তিনি। পরবর্তী সময়ে আরণ্যক নাট্যদলের ‘ময়ূর সিংহাসন’ নাটকে অভিনয় করেছিলেন। এটি তাঁর সর্বশেষ অভিনীত মঞ্চনাটক। তার সর্বশেষ অভিনীতি ধারাবাহিক নাটক ‘বিদেশি পাড়া’। হুমায়ূন আহমেদ পরিচালিত নাটক ‌‌‘নীলচুড়ি’তে অভিনয় প্রশংসিত হয়েছিলেন তাজিন আহমেদ।
তাঁর অভিনীত নাটকগুলির মধ্যে রয়েছে:
অভিনয় ও উপস্থাপনার বাইরে লেখালেখির কাজও করেছেন। তাঁর লেখা অনেক নাটক টেলিভিশনে প্রচারিত হয়। তাজিনের লেখা ও পরিচালনায় তৈরি হয় ‘যাতক’ ও ‘যোগফল’ নামে দুটি নাটক। তাঁর লেখা উল্লেখযোগ্য নাটকগুলো হচ্ছে ‘বৃদ্ধাশ্রম’, ‘অনুর একদিন’, ‘এক আকাশের তারা’, ‘হুম’, ‘সম্পর্ক’ ইত্যাদি।
১৯৯১ সালে বিটিভির ‘চেতনা’ নামের অনুষ্ঠানের মাধ্যমে উপস্থাপনা শুরু করেন। এনটিভিতে প্রচারিত ‌‘টিফিনের ফাঁকে’ অনুষ্ঠানে টানা ১০ বছর উপস্থাপনা করেছেন তিনি। একাত্তর টিভিতেও ‘একাত্তরের সকালে’ হাজির হয়েছেন তিনি।
তাজিন আহমেদ রাজনৈতিক সংগঠন 'বাংলাদেশ জাতীয়তাবাদী গণতান্ত্রিক আন্দোলন' (এনডিএম) যোগ দিয়েছিলেন। দলটির কেন্দ্রীয় কমিটির বিভাগীয় সম্পাদক (সাংস্কৃতিক) পদে দায়িত্ব পালন করেছেন তিনি।
নাট্য পরিচালক এজাজ মুন্নাকে ভালোবেসে বিয়ে করেছিলেন। তবে তাদের সংসার টিকেনি। এরপরে তাজিন বিয়ে করেন ড্রামার রুমি রহমানকে।
২০১৮ সালের ২২ মে তাজিন আহমেদ হৃদরোগে আক্রান্ত হলে হাসপাতালে ভর্তি করা হয়। লাইফ সাপোর্টে থাকা অবস্থায় সেদিন বেলা ৪টা ২০ মিনিট নাগাদ কর্তব্যরত চিকিৎসক তাঁকে মৃত ঘোষণা করেন। পরের দিন জানাযা শেষে তাঁকে ঢাকার বনানী কবরস্থানে বাবা কামাল উদ্দিন আহমেদের কবরে পাশে সমাহিত করা হয়।
উমা (চলচ্চিত্র)
উমা ২০১৮ সালের একটি ভারতীয় বাংলা নাটকীয় চলচ্চিত্র, যা সৃজিত মুখোপাধ্যায় দ্বারা পরিচালিত ও এসভিএফ এন্টারটেইনমেন্টস ব্যানারের অধীনে তৈরী। যীশু সেনগুপ্ত, সারা সেনগুপ্ত, সায়ন্তিকা বন্দ্যোপাধ্যায়, অঞ্জন দত্ত, শ্রাবন্তী চট্টোপাধ্যায়,রুদ্রনীল ঘোষ, বাবুল সুপ্রিয় ও অনির্বাণ ভট্টাচার্য সহ আরো অনেকে অভিনয় করেছেন এই চলচ্চিত্রে। চলচ্চিত্রটি ২০১৮ সালের ১লা জুন দেশ-ব্যাপী মুক্তি পায়।
এই চলচ্চিত্রে, পরিবারের সাথে সুইজারল্যান্ডে বাস করা তথা টার্মিনাল রোগে আক্রান্ত একটি অল্প বয়স্ক মেয়ে, উমা (সারা সেনগুপ্ত), জীবন-মরণ নিয়ে লড়াই করছে। উমা কলকাতা শহরে বাঙালিদের সবচেয়ে বড়ো উৎসব, দুর্গা পুজো দেখতে চায়। তার বাবা, হিমাদ্রী সেন (যীশু সেনগুপ্ত) মেয়েকে কলকাতা নিয়ে যায় ও মেয়ের স্বপ্ন পূরণের জন্য একটি জাল দুর্গাপূজা প্রতিষ্ঠা করার চেষ্টা করে। উমার বাবা ও সারা পরিবার উমার স্বপ্ন পূরণের জন্য সংগ্রাম শুরু করে, এবং ব্রহ্মানন্দ বলে একজন পরিচালককে (অঞ্জন দত্ত) খুঁজে পায়। তার সিনেমা একের পর এক ফ্লপ হতে থাকা সেই পরিচালকটি এই ঘটনাকে একটি শেষ সুযোগ হিসেবে দেখে ও মৃত্যুকালীন অবস্থায় থাকা উমার স্বপ্নপূরণের দ্বারা, তার জীবনের সেরা কাজ বানানোর প্রক্রিয়া আরম্ভ করে। হিমাদ্রীর অনুরোধ স্বীকার করে নেওয়ার পরবর্তীতে ব্রহ্মানন্দ একটি মিথ্যা (নকল) ফিল্ম সেট গড়ে তুলতে লাগে। উমার স্বপ্ন সত্য করবার প্রক্রিয়াতে তারা অনেক সমস্যা সম্মুখীন হন।
উমা চলচ্চিত্রের গল্পটি, প্রকৃতপক্ষে কানাডায় অন্টারিওতে অবস্থিত সেন্ট জর্জ শহরে বসবাসরত ইভান লিভারসেজের জীবন মরণ সম্পর্কিত সত্য ঘটনাগুলির অবলম্বনে তৈরি।
উমা (দ্ব্যর্থতা নিরসন)
এটি একটি দ্ব্যর্থতা নিরসনকারী পৃষ্ঠা।
বাংলাদেশের রেলওয়ে ইঞ্জিন
বাংলাদেশের রেলওয়ে ইঞ্জিন হল বাংলাদেশ রেলওয়ের ব্যবহৃত ডিজেল ইঞ্জিন এবং সংরক্ষিত বাষ্পইঞ্জিন সমূহের একটি তালিকা (মিটারগেজ ও ব্রডগেজ সহ)।
২০১২ সালে, বাংলাদেশ রেলওয়ে ভারতের ডিজেল লোকোমোটিভ ওয়ার্কস এর নিকট ৩১০০ হর্সেস পাওয়ারের ১৬টি ব্রডগেজ ইঞ্জিনের অর্ডার করে।
পন্তনগর বিমানবন্দর
পন্তনগর বিমানবন্দর (আইএটিএ: পি জি এইচ, আইসিএও: ভিআইপিটি) ভারতীয় রাজ্য উত্তরাখণ্ডের উধম সিং নগর জেলার পন্তনগরে অবস্থিত একটি অন্তর্দেশীয় বিমানবন্দর। এটি ভারতের ভারতীয় বিমানবন্দর কর্তৃপক্ষ দ্বারা পরিচালিত হয়। বিমানবন্দরটি ব্যবহার করে দিল্লি থেকে উত্তরাখণ্ড রাজ্যের মধ্যে সবচেয়ে বেশি পর্যটক পরিবাহিত হয়। এটি দেরাদুন বিমানবন্দর]]য়ের পর উত্তরাখণ্ড রাজ্যের দ্বিতীয় ব্যস্ত বিমানবন্দর। এটি কুমায়া পাহাড়ের নিনিতাল (৬৫ কিমি), ভীমতাল (৫০ কিমি), রানিখেত ১১০ কিলোমিটার) এবং আলমোড়া (১২০ কিলোমিটার) ইত্যাদি পর্যটন স্থলগুলির এবং জিম কর্বেট জাতীয় উদ্যান (১২০ কিলোমিটার) -এর নিকটতম বিমানবন্দর।
পন্তনগর বিমানবন্দরটি উত্তর ভারতয়ের উত্তরখণ্ড রাজ্যের পন্তনগর এলাকাতে অবস্থিত। এটি সমুদ্র সমতল থেকে ২৩৩ মিটার বা ৭৬৪ ফুট উচুতে অবস্থিত। বিমানবন্দরটি অবস্থান করছে ২৯.০১ ডিগ্রি উত্তর অক্ষাংশ থেকে ৭৯.২৮ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের দক্ষিণ-পূর্ব অংশে উত্তরখণ্ড- উত্তরপ্রদেশ রাজ্যের সীমান্ত এলাকাতে অবস্থিত।
বিমানবন্দরটি ২০০৯ সাল পর্যন্ত শুধু মাত্র ছোট বিমানের পরিচালনা করতে সক্ষম হয়েছিল। এর পর বিমানবন্দরের রানওয়ের দৈর্ঘ্য ৪৫০০ ফুট বৃদ্ধি করা হয় প্রায় ₹৭৫ কোটি টাকা ব্যয়ে বড় টাবারপোপ্রো বিমানের পরিচালনা কররা জন্য।
দিল্লির ইন্দিরা গান্ধী আন্তর্জাতিক বিমানবন্দর ও পন্তনগর বিমানবন্দরের মধ্যে প্রতিদিনের নির্ধারিত উড়ান পরিচালনা করার জন্য ২০০৫ এবং ২০০৮ সালের মধ্যে জাগসন এয়ারলাইন্সেকে কিছু আর্থিক ছাড় দেওয়া হয় উত্তরাখণ্ড সরকার- এর পক্ষ থেকে। ২০০৮ সালে বিমানবন্দরের রানওয়ের দৈর্ঘ্য বৃদ্ধির সাথে সাথে বার্ষিক ভর্তুকি পুনর্নবীকরণ করা হয় নি। উত্তরাখণ্ড সরকার দিল্লি-পন্তনগর রুটে উড়ান পরিচালনা করতে ডেকান এভিয়েশনকে আমন্ত্রণ জানায়। কিংফিশার এয়ারলাইন্স, যা ডেকান এভিয়েশন অধিগ্রহন করে নেয়। ওর পর পন্তনগর থেকে মৌসুমি ফ্লাইট (চার্টার ফ্লাইট) চালায়, কিন্তু কারণ খারাপ আবহাওয়া সারা বছর ধরে বিমানবন্দরটি থেকে উড়ান পরিচালনা করতে দেয়নি। কিংফিশার এয়ারলাইন্সের উড়ান পরিষেবা বন্ধ হওয়ার পরও বিমানবন্দর থেকে বাণিজ্যিক উড়ান পরিষেবা কিছু দিন ছিল। এখন পন্তনগর বিমানবন্দর থেকে দিল্লির ইন্দিরা গান্ধী আন্তর্জাতিক বিমানবন্দর রুটে ১ অক্টোবর ২০১৪ সাল থেকে দৈনিক অ্যালায়েন্স এয়ার বিমানসংস্থার উড়ান রয়েছে।
আগস্ট ২০১৫ সালে, বিমানবন্দর উপদেষ্টা কমিটি বলেছিলেন যে বিমানবন্দর কার্গো হাব তৈরি করা হবে এবং রানওয়েটির দৈর্ঘ্য তার বর্তমান দৈর্ঘ্যের ১,৩৭২ মিটার থেকে ১,৮৬৫ মিটার পর্যন্ত বাড়ানো হবে।
গোরখপুর বিমানবন্দর
মহাযোগি গোরখনাথ বিমানবন্দর বা গোরখপুর বিমানবন্দর (আইএটিএ: জিওপি, আইসিএও: ভিইজিইজি) ভারতের উত্তরপ্রদেশ রাজ্যের গোরখপুরের একটি বিমানবন্দর।
ভারতীয় বিমানবাহিনীর এয়ার ফোর্স স্টেশনকে ভারতীয় বিমানবন্দর কর্তৃপক্ষ একটি সিভিল এনক্লেভ হিসেবে ব্যবহার করে। শহর থেকে বিমানবন্দরের দূরত্ব ৮ কিমি।
২০১৭ সালের জুন মাসে নতুন যাত্রী টার্মিনাল ভবন উদ্বোধন করেন উত্তর প্রদেশের মুখ্যমন্ত্রী যোগি আদিত্যনাথ এবং মহামান্য যোগী গোরখনাথের নামে বিমানবন্দর নামকরণ করা হয়। এটি ছিল প্রথম পর্যায়ের কাজ এবং পরবর্তী পর্যায়ে একটি কনভেয়ার বেল্ট সহ প্রসারিত করা হবে। বিমানবন্দরটি ০.৭১ একর এলাকা জুড়ে রয়েছে।
এই বিমানবন্দর নভেম্বর থেকে ফেব্রুয়ারি পর্যন্ত প্রায়শই শীতকালে কার্যকরী করা যায় না।
গোরখপুর বিমানবন্দরটি লখনোউ, বারাণসী ও এলাহাবাদের পরে উত্তরপ্রদেশ রাজ্যের চতুর্থ ব্যবস্ততম বিমানবন্দর। বিমানবন্দরটি ২০১৭ সাল এপ্রিল মাস থেকে ২০১৮ সালের মার্চ মাস পর্যন্ত ১,০১,৮৬৮ জন যাত্রী পরিবহন করেছে। এই সময়ের মধ্যে বিমানবন্দর থেকে ১,৫০২ টি বিমান অবতরণ ও উড্ডয়ণ করেছে।
পন্তনগর বিমানবন্দরটি উত্তর ভারতয়ের উত্তরপ্রদেশ রাজ্যের গোরখপুর শহরে নিকটে অবস্থিত। এটি সমুদ্র সমতল থেকে ৬৯ মিটার বা ২৫৯ ফুট উচুতে অবস্থিত। বিমানবন্দরটি অবস্থান করছে ২৬.৪৪ ডিগ্রি উত্তর অক্ষাংশ থেকে ৮৩.২৬ ডিগ্রি পূর্ব দ্রাঘিমার মধ্যে। বিমানবন্দরটি রাজ্যের উত্তর-পূর্ব অংশে উত্তরপ্রদেশ- নেপাল সীমান্ত এলাকাতে অবস্থিত।
মহাযোগি গোরখনাথ বিমানবন্দরটি একটি সামরিক বিমানবন্দর, "২৭ স্কোয়াড্রন আইএএফ" গোর্খপুরে অবস্থিত বিমানবন্দর থেকে কাজ করে। এই স্কোয়াড্রেনের নিয়মিত সামরিক মহড়া রয়েছে, অন্যথায় তারা সক্রিয়ভাবে উদ্ধার অভিযানে অংশ নেয়। গোর্খপুরে সামরিক বিমানবন্দরে অবস্থিত হেলিকপ্টার ইউনিট ১০৫ নং হেলিকপ্টার ইউনিট, আইএএফ হল ভারতের দ্বিতীয় বৃহত্তম হেলিকপ্টার ইউনিট।
গোরখনাথ বিমানবন্দরে একটি রানওয়ে রয়েছে যা ১১/২৯ মনোনীত এবং ৪৬ মিটার চওড়া ও ২,৭৪৩ মিটার দীর্ঘ (৯,০০০ ফুট × ১৫০ফুট) । নতুন টার্মিনাল একই সময়ে ১০০ জন যাত্রী ধারণ ক্ষমতা করতে পারে। এই বিমানবন্দর থেকে গোরখপুর ও দিল্লি রুটে দৈনিক উড়ান পরিষেবা পরিচালিত হয়। এছাড়া, ২০১২ সালের অক্টোবর মাসে স্পাইসজেট গোরখপুর থেকে দিল্লি ও কলকাতায় দৈনিক উড়ান পরিষেবা চালু করে, কিন্তু স্পাইসজেট ৩ ই অক্টোবর ২০১৭ সাল থেকে কলকাতার উড়ান পরিষেবা বন্ধ করে দেয়। সিভিল এভিয়েশন মন্ত্রী এবং প্রধানমন্ত্রীর দেওয়া বিবৃতি অনুযায়ী, অন্যান্য বিমানসংস্থা মুম্বাই থেকে গোর্খপুর ও অন্যান্য গন্তব্যে তাদের যাত্রা শুরু করবে।
সাউল নিগুয়েজ
সাউল নিগুয়েজ এসক্লাপেজ (; জন্ম: ২১ নভেম্বর ১৯৯৪), সংক্ষিপ্তভাবে সাউল নামে পরিচিত, হলেন একজন স্পেনীয় পেশাদার ফুটবলার, যিনি লা লিগা ক্লাব আতলেতিকো মাদ্রিদ এবং স্পেন জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আতলেতিকো মাদ্রিদ
স্পেন
ইয়াগো আসপাস
ইয়াগো আসপাস জুনকাল (; জন্ম: ১ আগস্ট ১৯৮৭) হলেন একজন স্পেনীয় পেশাদার ফুটবলার, যিনি লা লিগা ক্লাব সেলতা দে ভিগো এবং স্পেন জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি তার ক্যারিয়ারের অধিকাংশ সময় স্পেনীয় ক্লাব সেলতা দে ভিগোয় অতিবাহিত করেছেন। তিনি এই ক্লাবের হয়ে সর্বমোট ২৭৯টি ম্যাচ খেলেছেন এবং ১১৭টি গোল করেছেন। তিনি ২০১২ সালে, সেলতা দে ভিগোর হয়ে খেলার মাধ্যমে লা লিগা অভিষেক করেন। অতঃপর তিনি ২ মৌসুমের জন্য় প্রিমিয়ার লীগ ক্লাব লিভারপুলে যোগদান করেন। ২০১৫ সালে পুনরায় সেলতা দে ভিগোয় যোগদানের পূর্বে তিনি এক মৌসুমের জন্য লা লিগার অন্য আরেক ক্লাব সেভিয়ায় ধারে খেলেছেন।
২০১৬ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত স্পেনের হয়ে ৫-এর অধিক ম্যাচ খেলেছেন।
রদ্রিগো মরেনো মাচাদো
রদ্রিগো মরেনো মাচাদো (; জন্ম: ৬ মার্চ ১৯৯১), সাধারণত রদ্রিগো নামে অধিক পরিচিত, হলেন একজন স্পেনীয় পেশাদার ফুটবলার, যিনি লা লিগা ক্লাব ভ্যালেন্সিয়া এবং স্পেন জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
তিনি রিয়াল মাদ্রিদ সি-এর হয়ে খেলার মাধ্যমে তার পেশাদার ক্যারিয়ার শুরু করেন। ২০১০ সালে, তিনি বেনফিকার সাথে এক চুক্তি স্বাক্ষর করেন এই ক্লাবের হয়ে তিনি ৪টি শীর্ষ শিরোপা জয়াভ করতে সক্ষম হন। তিনি বেনফিকার সাথে ২০১৩–১৪ মৌসুমে ট্রেবল জয়লাভ করেন।
যদিও রদ্রিগো ব্রাজিলে জন্মগ্রহণ করেছেন, তিনি স্পেন যুব পর্যায়ের হয়ে খেলেছেন। ২০১৩ সালে, তিনি স্পেন অনূর্ধ্ব-২১ দলের হয়ে উয়েফা ইউরোপিয়ান অনূর্ধ্ব-২১ চ্যাম্পিয়নশিপ জয়লাভ করেন। এর পরবর্তী বছর, তিনি স্পেন জাতীয় দল হতে ডাক পান।
দার্জিলিং বিধানসভা কেন্দ্র
দার্জিলিং (বিধানসভা কেন্দ্র) ভারতীয় রাজ্য পশ্চিমবঙ্গের দার্জিলিং জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৩ নং দার্জিলিং বিধানসভা কেন্দ্রটি দার্জিলিং পৌরসভা, দার্জিলিং পুলবাজার সিডি ব্লক এবং ধুতরিয়া কালেজ ভ্যালি, ঘুম খাসমহল, সুখিয়া-সিমানা, রংভাং গোপালধারা, পোখারিবং-১, পোখারিবং-২, পোখারিবং-৩, লিঙ্গিয়া মারায়েবং, পেরমাগুড়ি তামসাং, প্লাংডাং ও রংবুল গ্রাম পঞ্চায়েত গুলি জোড়বাংলো-সুকিয়াপোখরি সমষ্টি উন্নয়ন ব্লক এর অন্তর্গত।
দার্জিলিং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, জি.জে.এম. এর অমর সিং রাই তার নিকটতম প্রতিদ্বন্দ্বী টিএমসি'র সারদা রাই সুব্বাকে পরাজিত করেন।
পশ্চিমবঙ্গ বিধানসভা নির্বাচন, ২০১১, জিজেএম এর ত্রিলোক দেওয়ান তার নিকটতম প্রতিদ্বন্দ্বী জিএনএলএফ এর বিম সুব্বাকে পরাজিত করেন।
২০০৬ সালের বিধানসভা নির্বাচনে, জিএনএলএফের প্রনয় রাই দার্জিলিং কেন্দ্র থেকে জয়ী হয়েছিলেন তার নিকটতম প্রতিদ্বন্দ্বী নির্দল/এবিজিএল এর অমর লামাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে জিএনএলএফের ডি.কে.প্রধান, নির্দল/সিপিআরএম এর সাবান রাইকে পরাজিত করেন। ১৯৯৬ সালে জিএনএলএফের নর বাহাদুর ছেত্রী, সিপিআই (এম) -এর কমলা সংস্কৃত্যায়নকে পরাজিত করেন। ১৯৯১ সালে নির্দলের নরেন্দ্র কুমাই, এবিজিএলের জে.ডি.এস. রাইকে পরাজিত করেন। ১৯৮৭ সালে সিপিআই (এম) -এর দয়া লামা,নির্দলের পি.পি. রাইকে পরাজিত করেন। এবং ১৯৮২ সালে জে.ডি.এস. রাইকে পরাজিত করেন। ১৯৭৭ সালে নির্দল/এবিজিএল এর দেও প্রকাশ রাই, সিপিআই (এম) -এর সদগোপাল লেপচাকে পরাজিত করেন।
১৯৭২, ১৯৭১, ১৯৬৯, ১৯৬৭, ১৯৬২ এবং ১৯৫৭ সালে নির্দল/এবিজিএল এর দেও প্রকাশ রাই জয়ী হন। স্বাধীন ভারতের প্রথম নির্বাচন, ১৯৫১ সালে, নির্দলের ডালবাহাদুর সিং গাহত্রজ জয়ী হন।
বাথিন্ডা বিমানবন্দর
বাথিন্ডা বিমানবন্দর (আইএটিএ: বিউপ, আইসিএও: ভিআইবিটি) ভারতের পাঞ্জাব রাজ্যের বিথিন্দে শহরে অবস্থিত একটি অন্তর্দেশীয় বিমানবন্দর। এটি শহরটির থেকে উত্তর-পশ্চিম দিকে ২০ কিলোমিটার (১২ মাইল) দূরে অবস্থিত। বিমানবন্দর ভিসায়ানা বিমান ঘাঁটি বা "ভিসায়ানা এয়ার ফোর্স স্টেশন" -এর একটি "সিভিল এনক্লেভ"। ২০১২ সালের ডিসেম্বরে বাথিন্ডা থেকে দিল্লি উদ্দেশ্যে উড়ানের যাত্রা শুরু করে অ্যালায়েন্স এয়ার। বর্তমানে বিমান বন্দরটি থেকে দিল্লি ও জম্মু রুটে উড়ান চালু আছে।
২৫ নভেম্বর, ২০১৩ সালে পাঞ্জাবের ডেপুটি মুখ্যমন্ত্রী সুখী সিং বাদল ঘোষণা দিয়েছিলেন যে, ১১ ই ডিসেম্বরের মধ্যে বাথিন্ডা থেকে দিল্লিত রুটে এলায়েন্স এয়ার দ্বারা উড়ান চালু হবে। এয়ার ইন্ডিয়া এবং স্থানীয় কর্মকর্তাদের মধ্যে বৈঠক হওয়ার পর এক সপ্তাহের মধ্যেই ঘোষণা করা হয় যে, বাথিন্ডার জন্য বিমানের সুবিধার বিষয়ে। এর পর বিমানসংস্থা সপ্তাহে তিন দিন এটিআর ৭২-৬০০ বিমান দ্বারা উড়ান পরিষেবা শুরু করে। বিমানবন্দরের টার্মিনাল এবং দিল্লি রুটে উড়ান উদ্বোধন করার জন্য একটি অনুষ্ঠান অনুষ্ঠিত হয়। অনুষ্ঠানে রাজ্যের উপ মুখ্যমন্ত্রী; পুসাপতি আশোক গজপতি রাজু এবং বাথিন্ডার সংসদ হারিসমর্ত কুমার বাদল উপস্থিত ছিলেন।
বাথিন্ডা বিমানবন্দর থেকে বাণিজ্যিক উড়ানগুলির জন্য ২৫ কোটি টাকা (৩.৮ মিলিয়ন মার্কিন ডলার) ব্যয়ে নির্মাত ১,২০০ বর্গমিটার (১৩,০০০ বর্গফুট) আয়োতনের টার্মিনাল রয়েছে। বিমানবন্দরের টার্মিনালের একটি অপেক্ষা এলাকায় একই সঙ্গে ১০০ জন যাত্রী ধারন করার ক্ষমতা আছে এবং ৩০ জন যাত্রীর জন্য বসার ব্যবস্থা রয়েছে টার্মিনালে দুটি চেক-ইন কাউন্টার এবং একটি ভিআইপি লাউঞ্জ রয়েছে।
এয়ারপোর্টের রানওয়েটি ১৩/৩১ নির্দেশে, ২,৮০৪ মিটার (৯,১৯৯ ফুট) দীর্ঘ। বিমানবন্দরে আড়ম্বরপূর্ণ আকারের এটিআর ৭২-৬০০ এর মত দুটি বিমান দাঁড়করানোর স্থান রয়েছে।
ভিসায়ানা এয়ার ফোর্স স্টেশনটি একটি বেসামরিক এনক্লেভ হিসেবে কাজ করে। এয়ার ফোর্স এয়ার ট্রাফিক কন্ট্রোল এবং জরুরী পরিষেবা বিমানবন্দরে সরবরাহ করে।
বিমানবন্দরটি বাথিন্ডা শহর থেকে ২০ কিলোমিটার (১২ মাইল) উত্তর-পশ্চিমে বিরাক কালান গ্রামের কাছে অবস্থিত। বিমানবন্দরে একই সঙ্গে ৪০ টি গাড়ির জন্য রাখার স্থান ও ব্যবস্থা রয়েছে। সবচেয়ে কাছের বাস স্টেশনটি বিমানবন্দর থেকে ২ কি.মি. (১.২ মাইল) দূরে অবস্থিত। পিআরটিসি দ্বারা সরাসরি বাস পরিষেবা রয়েছে নতুন যাত্রী টার্মিনাল শুরু হওয়ার দিন থেকেই; তবে পিআরটিসি চেয়ারম্যানের মৃত্যুর পর এই বাস পরিষেবা স্থগিত করা হয়।
চলতি হিসাব
চলতি হিসাব (, checking account, transaction account, ইত্যাদি) বলতে কোনও ব্যাংক অথবা আর্থিক প্রতিষ্ঠানে গচ্ছিত একটি জমা হিসাবকে বোঝায়। হিসাবটি এর মালিক চাহিবামাত্র লভ্য থাকে। হিসাবের মালিক ত্বরিৎ ও অহরহ অর্থ উত্তোলন বা জমাদানের জন্য হিসাবটি ব্যবহার করতে পারেন। হিসাবের মালিক দ্বারা নির্ধারিত অন্য ব্যক্তিও হিসাবটির সুবিধা নিতে পারেন। সুবিধাগুলি অনেক ধরনের হতে পারে, যেমন নগদ অর্থ উত্তোলন বা গচ্ছিতকরণ, ডেবিট কার্ড (বিকলন কার্ড) ব্যবহার, চেক বা টাকা উত্তোলনের নির্দেশপত্রের ব্যবহার, ইলেকট্রনিক হস্তান্তর এমনকি অধুনা ইন্টারনেটের মাধ্যমে অর্থ উত্তোলন বা গচ্ছিতকরণ। অর্থনীতির পরিভাষায় চলতি হিসাবে গচ্ছিত অর্থ “তরল তহবিল” এবং হিসাববিজ্ঞানের পরিভাষাতে “নগদ অর্থ” হিসেবে পরিগণিত হয়।
ব্যবসা প্রতিষ্ঠান এবং ব্যক্তি উভয়েই চলতি হিসাব খুলতে পারেন। দেশের অর্থনৈতিক পরিস্থিতি অনুযায়ী তারা চলতি হিসাব থেকে উচ্চ হারে সুদ আয় করতে পারেন কিংবা কোন সুদ না-ও আয় করতে পারেন।
চলতি হিসাবে গচ্ছিত অর্থের চেয়ে বেশি অর্থ উত্তোলন করলে হিসাবটি “ওভারড্রাফট” অবস্থাতে রূপান্তরিত হয়। যদি কোন হিসাবের মোট পরিমাণ ঋণাত্মক হয়, তাহলে ধরে নেয়া হয় যে হিসাবের মালিক ব্যাংক থেকে টাকা ঋণ করছেন, যা তাকে পরে সুদে আসলে পরিশোধ করতে হবে; একই সাথে তাকে একটি ওভারড্রাফট সেবার খরচও পরিশোধ করতে হয়।
সঞ্চয়ী হিসাব
সঞ্চয়ী হিসাব () বলতে কোনও ব্যাংক বা আর্থিক প্রতিষ্ঠানে গচ্ছিত একটি সুদ-প্রদানকারী জমা হিসাব বোঝায়, যা থেকে স্বল্প হারের সুদ আয় করা যায়। প্রতি মাসে সঞ্চয়ী হিসাবে কয়বার অর্থ উত্তোলন করা যাবে, তার সংখ্যা ব্যাংক বা আর্থিক প্রতিষ্ঠান সীমিত করতে পারে। এছাড়া হিসাবে প্রতি মাসে একটি গড় পরিমাণ অর্থ না থাকলে ব্যাংক অতিরিক্ত খরচ কেটে নিতে পারে। বেশির ভাগ ক্ষেত্রে ব্যাংকগুলি সঞ্চয়ী হিসাবের সাথে কোনও চেক ব্যবহারের সুবিধা প্রদান করে না।
কোনও ব্যক্তি যে অর্থ দৈনন্দিন বা নিয়মিতভাবে ব্যয় করে না, সেটিকে সাধারণত সঞ্চয়ী হিসাবে গচ্ছিত রাখে। চলতি হিসাবের মত এটি থেকে অহরহ চেক বা ইলেকট্রনিক ডেবিট কার্ডের মাধ্যমে তহবিল থেকে টাকা উত্তোলনের ব্যাপক সুবিধা থাকে না; প্রতি মাসে কেবল সীমিত সংখ্যক বারের জন্য এই লেনদেনগুলি সম্পন্ন করা যায়।
অপ্রয়োজনীয় অর্থ ফেলে না রেখে সঞ্চয়ী হিসাবে গচ্ছিত রাখলে সুদ আয় করার সুবিধা ভোগ করা যায়। এছাড়া নগদ অর্থ ও চলতি হিসাব ব্যতীয় সঞ্চয়ী হিসাব হচ্ছে সবচেয়ে তরল বিনিয়োগগুলির একটি। সঞ্চয়ী হিসাব কেবল সহজে অর্থ সঞ্চয়ের সুবিধাই দেয় না, বরং খুব সহজে এর তহবিল ব্যবহার করার সুবিধা দেয়। এর বিপরীতে সঞ্চয়পত্র, 
অংশীদারী পত্র বা শেয়ার বা অন্যান্য সম্পদ থেকে নগদ অর্থ উত্তোলন করা অনেক বেশি দুষ্কর।
সঞ্চয়ী হিসাবের তুলনামূলক তারল্য এর মূল সুবিধাগুলির একটি হলেও উত্তোলনের সহজতার কারণে এটির অর্থ তুলে ব্যয় করে ফেলার আকর্ষণ থেকে যায়। তাছাড়া এটির সুদের হার অন্যান্য আর্থিক পণ্যের সুদের হার থেকে সাধারণত বেশ কম হয়। তাই সঞ্চয়ী হিসাব দীর্ঘ মেয়াদের জন্য ব্যবহার করা উচিত নয়।
আর্থিক পরামর্শদাতারা সঞ্চয়ী হিসাবে দৈনন্দিন জীবনের তিন থেকে ছয় মাসের ব্যয়ের সমপরিমাণ অর্থ সঞ্চয়ী হিসাবে গচ্ছিত রাখার পরামর্শ দেন। ফলে হিসাবের মালিক কোনও কারণে তার জীবিকা বা চাকুরি হারালে কিংবা জটিল ব্যয়বহুল চিকিৎসা বা অন্য কোন জরুরী অবস্থার সম্মুখীন হলে হিসাবটি থেকে সহজে অর্থ উত্তোলন করে দ্রুত তার ব্যয় মেটাতে পারেন। বেশিরভাগ বিশ্লেষকই মনে করেন যে এর চেয়ে অতিরিক্ত অর্থ সঞ্চয়ী হিসাবে না রেখে উচ্চ সুদ প্রদানকারী কোন হিসাবে রাখা উচিত।
অংশগ্রহণমূলক ব্যাংকিং
অংশগ্রহণমূলক ব্যাংকিং একটি ব্যাংকিং সিস্টেম যেখানে ব্যাংক জন্য কাজ সুদের পরিবর্তে লাভের জন্য কাজ করে, এটি মূলত তুরস্ক, মধ্যপ্রাচ্য ও অন্যান্য প্যান-ইসলামিক দেশগুলোতে ব্যবহৃত ইসলামিক ব্যাংকিং-এর আরেক নাম। অংশগ্রহণমূলক ব্যাংকগুলো নিজেদের মধ্যে ব্যাংকিং বাজারে প্রতিদ্বন্দ্বিতা করে। এর ঋণ পরিশোধ হয় লাভ ভিত্তিক কিস্তিতে। এই ব্যবসায়িক মডেল থেকে প্রাপ্ত মুনাফা অ্যাকাউন্ট মালিকদের সঙ্গে ভাগ করা হয়।
আহমাদ আবদুল্লাহজাদে
আহমাদ আবদুল্লাহজাদে (ফার্সিঃ حمد عبدالله‌زاده; জন্মঃ ৬ মে ১৯৯৩‎) একজন ইরানি পেশাদার ফুটবলার যিনি বর্তমানে ইরানি ফুটবল ক্লাব ফোলাদ এর হয়ে খেলেন।
আবদুল্লাহজাদে ফোলাদের হয়ে কিশোর বয়সে ফুটবল জীবন শুরু করেন। পরবর্তীতে মাজিদ জালালীর অধীনে ফোলাদের মূলদলে সুযোগ পান। ২০১৪-১৫ মৌসুমে ট্রাক্টোর সাজি'র বিপক্ষে ফোলাদের হয়ে অভিষেক হয়।
তিনি ২০১০ এএফসি অনুর্ধ-১৬ চ্যাম্পিয়েন্সিপে ইরানের হয়েেটি ম্যাচ খেলে। এছাড়াও তিনি অনুর্ধ-২০ দলের হয়ে ২০১২ এএফসি অনুর্ধ-১৬ চ্যাম্পিয়েন্সিপে প্রতিনিধিত্ব করেন। ২০১৪ সালের ৩ অক্টোবরে পর্তুগালে অনুষ্ঠিত জাতীয় দলের ক্যাম্পে ডাক পান। ২০১৭ সালের ৫ অক্টোবর টোগো'র বিপক্ষে ম্যাচের মাধ্যমে জাতীয় দলে তার অভিষেক ঘটে। ২০১৮ সালের মে'তে বিশ্বকাপের জন্য প্রাধমিক স্কোয়াডে ডাক পান।
সম্পাদকীয়
সম্পাদকীয় হলো কোন দৈনিক পত্রিকা, ম্যাগাজিন বা সাময়িকীর সম্পাদক, প্রবীণ প্রবন্ধকার কতৃক লিখিত প্রবন্ধ। বাংলাদেশের জনপ্রিয় কিছু দৈনিক পত্রিকা, যেমন- "প্রথম আলো" , মতামত অংশের অধীনে সম্পাদকীয় লিপিবদ্ধ করে।
ইলাস্ট্রেটেড সম্পাদকীয়গুলো সাধারণত কার্টুন রূপে প্রকাশ করা হয়।
সম্পাদকীয়ের মাধ্যমে একটি পত্রিকা বর্তমানে আলোচনাধীন কোন বিষয়ের উপরে পত্রিকার কি মতামত তা পাঠকের কাছে প্রকাশ করে।
সম্পাদকীয় পাতা নামক পৃথক একটি পাতাই সম্পাদকীয়গুলো প্রকাশ করা হয়, যেখানে প্রায় চিঠিপত্র নামের আলাদা একটি বিভাগ থাকে। চিঠিপত্র বিভাগে সাধারণ জনগন পত্রিকার সম্পাদকের কাছে তাদের মতামত বা বিভিন্ন সমস্যার কথা জানানোর সুযোগ পায়। এ পৃষ্ঠাটি ওপেন এডিটোরিয়াল পৃষ্ঠার বিপরীত, রাখা হয়।
বেলের পক্ষাঘাত
বেলের পক্ষাঘাত (Bell's palsy) হল করোটিক স্নায়ু (Cranial nerve) নং ৭-এ (ফেসিয়াল নার্ভ) কাজ না করার ফলে হওয়া মুখমণ্ডলের একপ্রকারের পক্ষাঘাত। এর ফলে পক্ষাঘাত হওয়া মুখের মাংসপেশীগুলির নিয়ন্ত্রণ হারিয়ে যায়। কয়েকটি কারণে মুখের পক্ষাঘাত হতে পারে, যেমনঃ- মস্তিষ্কের টিউমার, স্ট্রোক, লাইম রোগ ইত্যাদি। যদি পক্ষাঘাতের কোনো কারণ খুঁজে পাওয়া না যায় তবে একে "বেলের পক্ষাঘাত" বলা হয়। আজ থেকে দুশো বছর আগে স্কটল্যান্ডর চার্লস বেল নামক এ্ক চিকিৎসক প্রথম এই রোগের বর্ণনা দিয়েছিলেন বলে রোগটির সাথে তাঁর নাম যুক্ত করে "বেলস্ পালসি" বলা হয়৷
মস্তিষ্কের ভিতর থেকে ওলাই অহা ৭ নম্বর স্নায়ু হল ফেসিয়াল নার্ভ৷ এই স্নায়ু কানের পিছনের একটি সরু ছিদ্র দিয়ে এসে মুখমণ্ডলের মাংসপেশী সমূহের সাথে যুক্ত হয়েছে। আমাদের হাঁ করা, মুখের বিভিন্ন অংগী-ভংগী করা, চোখ খোলা-বন্ধ করা ইত্যাদি সকল ক্রিয়া এই স্নায়ুর সহযোগিতায় পরিচালিত হয়৷ কোন কারণে ফেসিয়াল স্নায়ুর পক্ষাঘাত হলে এই সকল ক্রিয়া বাধাপ্রাপ্ত হয়৷
মুখমণ্ডলের একদিক হঠাৎ রাতের মধ্যে বেঁকে যায়। সেই দিকের চোখটি সম্পূর্ণভাবে বন্ধ না হওয়ার উপক্রম হয়৷ হাঁ হলে মুখ একদিকে বেঁকা হয়ে যায়৷ খেতে, গিলতে কিছু অসুবিধা অনুভব হয়৷ দুদিনের ভিতর লক্ষণসমূহ স্পষ্ট হয়ে ধরা দেয়। কখনো কানের ভিতর কিছু যন্ত্রণার অনুভব হয়৷ শব্দের সংবেদন ক্ষমতাও বেড়ে যেতে পারে৷ বন্ধ না হওয়া চোখ শুষ্ক বা জল পড়তে থাকা পরিলক্ষিত হয়৷ মুখের রুচি কমে যায়৷ পুরুষ মহিলা সকলের এই রোগ হতে পারে৷ সাধারণত ১৫ থেকে ৬০ বছর বয়সে এই রোগ হতে দেখা যায়৷ কিন্তু যে কোনো বয়সেে এই রোগ হতে পারে৷ বিশ্বেের মোট জনসংখ্যার ০.০২ % লোককে এই রোগে ভুগতে দেখা গিয়েছে৷ ইংলন্ডে প্রতি বছরে প্রত্যেক ৫০০০জনের ভিতর একজন এই রোগে আক্রান্ত হয়৷ অন্যদিকে, আমেরিকায় বছরে ৪০০০০জন "বেলের মুখমণ্ডলীয় পক্ষাঘাত"-এ আক্রান্ত হয়৷ ডায়েবেটিস, গর্ভাবস্থা, শ্বাসজনিত রোগে ভোগা লোক এবং রোগ প্রতিরোধ ক্ষমতা কম থাকা লোকদের সহজে রোগাক্রান্ত হতে দেখা যায়৷ ৯৯% রোগীর মুখমণ্ডলের দুর্বলতা বা প্যারালাইসিস একদিকেই হয়৷ ক্বচিৎ ১% রোগীর দুইদিক দুর্বল হতে দেখা যায়৷ ৮৫% রোগী তিনসপ্তাহের ভিতর সম্পূর্ণ আরোগ্য হয়৷ বাকী ১৫%-এর ক্ষেত্রে ৩ থেকে ৬ মাস সময় লাগে৷ সাধারণত দেখা দেওয়া উপসর্গসমূহ হ'ল — মাংসপেশী কঠোর অনুভব হওয়া, মাংসপেশীর কাঁপুনি ওঠা ও চোখে সর্বদা চেয়ে থাকা৷
রোগের উৎপত্তির সঠিক কারণ জানা যায় নি৷ হারপিস পরিবারভুক্ত একধরণের বা কয়েকধরণের ভাইরাসের সংক্রমণের ফলে ফেসিয়াল স্নায়ুর একটা অংশ ফুলে ওঠে এবং স্নায়ুর অনিষ্ট হওয়ার ফলে লক্ষণসমূহ ফুটে ওঠে৷ কিন্তু মনে রাখতে হবে মস্তিষ্কের টিউমার, আঘাত বা সংক্রমণের দ্বারাও ফেসিয়াল স্নায়ুর প্যারালাইসিস হতে পারে৷
সাধারণত রোগ প্রাথমিক পরীক্ষাতেই শনাক্ত হয়৷ রোগীর মস্তিষ্কের সিটি স্কেন বা এম আর আই করে তাঁর যে টিউমার, সংক্রমণ বা আঘাতপ্রাপ্তি ঘটে ফেসিয়াল প্যরাালাইসিস হয় নি - সেটি ঠিক করা হয়৷ কখনো কখনো স্নায়ুর পরিবহন সক্ষমতা ইত্যাদিও পরীক্ষা করা হয়৷
বহুক্ষেত্রে বিনা ঔষধেও রোগের নিরাময় হতে দেখা যায়৷ অ্যান্টি ভাইরাল রাসায়নিক কোনো উপকার সাধন করতে প্রমাণিত হয়নি৷ ষ্টেরয়েড সাধারণত (প্রেডনিশলন নামের) এক সপ্তাহ ব্যবহার করে উপকৃত হতে দেখা যায়৷ বন্ধ না হওয়া চোখ ভাল না হওয়া পর্যন্ত যত্ন নিতে হয়। ফিজিওথেরাপি বা মাংসপেশীর উপযুক্ত ব্যায়ামও দরকার পড়ে৷ কদাচিৎ মুখাবয়বের বিকৃতি থেকে গেলে প্লাষ্টিক সার্জারির প্রয়োজন হয়৷
ব্যাচেলর অব মেডিসিন, ব্যাচেলর অব সার্জারি
ব্যাচেলর অব মেডিসিন, ব্যাচেলর অব সার্জারি (, ) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়।
ঐতিহ্যগত নামকরণের কারণে ব্যাচেলর অব মেডিসিন, ব্যাচেলর অব সার্জারি দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে।
যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে "এমডি") ডিগ্রী প্রদান করে থাকে।
যদিও এমবিবিএস ডিগ্রী প্রচলিত দেশসমূহে ডক্টর অব মেডিসিন বা এমডি মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।
এমবিবিএস ডিগ্রীধারীদের সম্মানসূচকভাবে 'ডাক্তার' বলা হয়ে থাকে। তারা নামের আগে 'ডা.' ব্যবহার করে থাকেন।
এমবিবিএস একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত।
শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এমবিবিএস ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে।
অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মৌরিতাস, মায়ানমার, নাইজেরিয়া, সৌদি আরব, সামোয়া, সুদান, শ্রীলংকা,বার্বাডোজ, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেইন্ট কিটস ও নেভিস, তানজানিয়া, পাপুয়া নিউগিনি, ত্রিনিদাদ এন্ড টোবাগো, উগান্ডা, জাম্বিয়া, জিম্বাবুয়ে
ফ্রাঙ্কো আরমানি
ফ্রাঙ্কো আরমানি (জন্ম: ১৬ অক্টোবর ১৯৮৬) হলেন একজন আর্জেন্টিনীয় পেশাদার ফুটবলার, যিনি আর্জেন্টাইন প্রিমিয়ার লীগ ক্লাব রিভার প্লেতের হয়ে খেলেন।
আতলেতিকো নাসিওনাল
রিভার প্লেত
গ্যাব্রিয়েল মেরকাদো
গ্যাব্রিয়েল ইভান মেরকাদো (; জন্ম: ১৮ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি লা লীগ ক্লাব সেভিয়া এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল ব্যাক হলেও তিনি মাঝে মধ্যে একজন সেন্ট্রাল ডিফেন্ডার হিসেবেও খেলে থাকেন। তিনি একজন ভারতীয় বংশোদ্ভূত আর্জেন্টিনীয়।
তিনি রেসিং ক্লাব দে আভেলানেদার হয়ে খেলার মাধ্যমে পেশাদার ক্যারিয়ার শুরু করেন। অতঃপর ২০১২ সালে, তিনি ক্লাব আতলেতিকো রিভার প্লেতে যোগদান করেন, যেখানে তিনি ৬টি ঘরোয়া এবং আন্তর্জাতিক প্রতিযোগিতা জয়লাভ কর‍তে সক্ষম হন যার মধ্যে কোপা লিবের্তাদোরেস অন্যতম। পরবর্তীতে ২০১৬ সালে, তিনি ২.৫ মিলিয়ন ইউরোর বিনিময়ে লা লীগ ক্লাব সেভিয়া ফুটবল ক্লাবে যোগদান করেন।
২০১০ সালে, আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৬ কোপা আমেরিকায় আর্জেন্টিনা দলের একজন সদস্য ছিলেন।
"স্কোর এবং ফলাফলের কলামে আর্জেন্টিনার গোলসংখ্যা প্রথমে উল্লেখ করা হয়েছে।"
ফেদেরিকো ফাসিও
ফেদেরিকো জুলিয়ান ফাসিও (; জন্ম: ১৭ মার্চ ১৯৮৭) হলেন একজন আর্জেন্টিনীয় পেশাদার ফুটবলার, যিনি ইতালীয় ক্লাব রোমা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি ২০০৫ সালে, ফেরো কারিল অয়েস্তের হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি লা লিগার ক্লাব সেভিয়ায় যোগদান করেন। তিনি এই ক্লাবের হয়ে ২০১টি অফিসিয়াল ম্যাচ খেলেছেন এবং ১৫টি গোল করেছেন। তিনি সেভিয়ার হয়ে প্রায় ৯ বছর ধরে খেলেছেন। পরবর্তীতে ২০১৪ সালের আগস্ট মাসে, প্রিমিয়ার লীগ ক্লাব টটেনহ্যাম হটস্পারের সাথে একটি চুক্তি স্বাক্ষর করেন।
মার্কোস আকুনা
মার্কোস হাভিয়ের আকুনা (জন্ম: ২৮ অক্টোবর ১৯৯১) হলেন একজন আর্জেন্টিনীয় পেশাদার ফুটবলার, যিনি পর্তুগিজ ক্লাব স্পোর্চিং সিপি এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় খেলেন। তিনি উইঙ্গার এবং আক্রমণাত্মক মধ্যমাঠের খেলোয়াড় উভয় স্থানেই খেলেন।
লুৎফুন নাহার লতা
লুৎফুন নাহার লতা একজন বাংলাদেশি অভিনেত্রী, মঞ্চ ব্যক্তিত্ব এবং নাট্য পরিচালক। তিনি "এইসব দিনরাত্রি" (১৯৮৫), "বহুব্রীহি" (১৯৮৮), "একা একা" (১৯৮৫) নাটকের জন্য পরিচিত। আশির দশকের শেষের দিকে তিনি অভিনয় শুরু করেন, এবং ১৯৯৭ সালের পর অভিনয় পেশা থেকে দীর্ঘ বিরতি নেন। ১৯৯৮ সালে "একাত্তরের লাশ" চলচ্চিত্রের মধ্য দিয়ে তার চলচ্চিত্রে আত্মপ্রকাশ হয়।
লতা বাংলাদেশে জন্ম নেন। তিনি ১৯৯৭ সাল থেকে নিউ ইয়র্কে বসবাস শুরু করেন। অবসরপ্রপ্ত মেজর নাসির উদ্দিনের সঙ্গে বিবাহ বিচ্ছেদের পর ২০০৪ সালে সুইজারল্যান্ডীয় বংশদ্ভুত মার্কিন ব্যবসায়ী মার্ক ওয়েনবার্গকে বিয়ে করেন তিনি। ২০০৭ সালে তিনি "জীবন ও যুদ্ধের কোলাজ" শিরোনামে একটি বই প্রকাশ করেন। তিনি যুক্তরাষ্ট্রের বঙ্গবন্ধু সাংস্কৃতিক জোটের সভাপতি ছিলেন। কর্মরত ছিলেন নিউইয়র্ক সিটি ডিপার্টমেন্ট অব এডুকেশনে।
মনি স্বপন দেওয়ান
মনি স্বপন দেওয়ান (জন্ম: ১৮ মে ১৯৫৪) হলেন একজন বাংলাদেশী রাজনীতিবিদ ও চাকমা উপজাতি গোত্র থেকে নির্বাচিত সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ২০০১ সালে পার্বত্য রাঙ্গামাটি থেকে সংসদ সদস্য নির্বাচিত হয়েছিলেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের উপমন্ত্রী ছিলেন।
দেওয়ান ২০০১ সালে ৮ম জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। একই সময়ে তিনি খালেদা জিয়া মন্ত্রীসভার পার্বত্য চট্টগ্রাম বিষয়ক মন্ত্রণালয়ের উপমন্ত্রীর দ্বায়িত্ব পান। এর পূর্বে তিনি ১৯৯০ সালে রাঙ্গামাটি সদর উপজেলার উপজেলা চেয়ারম্যান এবং ১৯৯৪ সালে রাঙ্গামাটি পৌরসভার মেয়র নির্বাচিত হয়েছিলেন।
বৈজ্ঞানিক বিতর্ক
বৈজ্ঞানিক বিতর্ক হচ্ছে বিজ্ঞানীদের মধ্যে গবেষনামুলক কাজ নিয়ে তীব্র অনৈক্য। বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণা তুলনামুলকভাবে উপযোগী। উদাহরণস্বরুপ, ২০ শতকের গোড়ার দিকে বুদ্ধ্যাঙ্ক পরিমাপের যাত্রা শুরু হওয়ার পর থেকে জাতি এবং তার বুদ্ধিমত্তা নামক বিষয়টি পপুলার সায়েন্স এবং প্রাতিষ্ঠানিক গবেষনার মধ্যকার বিতর্কের ক্ষেত্রে পরিণত হয়েছে।
যদিও স্বাভাবিক বিতর্কের ক্ষেত্র অনেক বড় তবে এই ধরনের বিতর্কের সাথে তুলনা করলে, বৈজ্ঞানিক বিতর্ক সুনির্দিষ্টভাবে বিজ্ঞান সংক্রান্ত বিতর্ক নিয়েই কাজ করে। সুনির্দিষ্টভাবে বলতে গেলে বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণার সবচেয়ে বেশি উপযোগিতা আছে। বৈজ্ঞানিক বিতর্ক যারা করেন, তারা মুলত অপরপক্ষের (যদিও বিজ্ঞানে পক্ষ-বিপক্ষ বিবেচনা করা হয় না) তত্ত্ব বা প্রকল্প নিয়ে একমত হন না, অথবা তত্ত্বটিকে প্রমাণ করতে যে প্রক্রিয়া অনুসরণ করা হয়েছে, সে প্রক্রিয়াটিকে তারা প্রশ্নবিদ্ধ করেন। এই ধরনের বিতর্কের মাধ্যমে সবচেয়ে প্রায়োগিক, আর তুলনামুলক শ্রেয়তর উপাত্তের সৃজন হয়। এই ধরনের বিতর্ক বিজ্ঞানী এবং মানবজাতির জন্য উপকার বয়ে আনে। এর মাধ্যমে বিজ্ঞানের অগ্রগতি সাধন হয়। বৈজ্ঞানিক বিতর্ক মিডিয়ার দৃষ্টি আকর্ষন করে, যার ফলে সাধারণ মানুষেরও এই ধরনের বিতর্কে পরোক্ষভাবে হলেও অংশগ্রহণের একটা সুযোগ তৈরী করে। কিন্তু এই ধরনের বিতর্কে যদি বৈজ্ঞানিক ও অবৈজ্ঞানিক দৃষ্টিভঙ্গীর মধ্যে একটা বিরোধ তৈরী হয়, তাহলে তা বৈজ্ঞানিক গবেষনার অগ্রগতিতে অন্তরায় সৃষ্টি করে।
এই ধরনের বিতর্কের বিভিন্ন রকম শ্রেণিবিভাগ আছে। এর মধ্যে প্রধান দুই প্রকারের একটি হলো মুখ্য বৈজ্ঞানিক বিতর্ক এবং দ্বিতীয়টি হলো গৌন বৈজ্ঞানিক বিতর্ক। মুখ্য বৈজ্ঞানিক বিতর্ক কোনো তত্ত্ব বা প্রকল্পের (hypotheses) একেবারে প্রধান ধারণাকে কেন্দ্র করে উত্থাপন করা হয়। এর অর্থ হলো কোনো বিষয়ের কেন্দ্রীয় ধারণাকে ভিত্তি করে করা বিতর্কই হলো মুখ্য বৈজ্ঞানিক বিতর্ক। এই কেন্দ্রীয় ধারণাকে সত্য মেনে সেই ধারণার উপর যে বিতর্ক করা হয়, তাকে বলা হবে গৌণ বৈজ্ঞানিক বিতর্ক। উদাহরণস্বরুপ, বিবর্তন হচ্ছে এটা নিয়ে সাধারণ জনগোষ্ঠীর মধ্যে কিছুটা ধোয়াশা থাকলেও মুলধারার বিজ্ঞানী, বা প্রধান বৈজ্ঞানিক সংস্থাগুলো একে মেনে নিয়েছে। এখন কোনো বিজ্ঞানী যদি সাধারণ জনগোষ্ঠীর সাথে তাল মিলিয়ে মুলধারার বিজ্ঞানীদের সাথে বিবর্তন হচ্ছে না;- এই মর্মে তর্ক করে, তবে তা হবে বিবর্তন প্রসঙ্গে মুখ্য বৈজ্ঞানিক বিতর্ক। কিন্তু এখন বিজ্ঞানীরা নিশ্চিত বিবর্তন হচ্ছে, এটাকে সত্য মেনে নিয়ে বিভিন্ন প্রজাতিতে বিবর্তন কিভাবে হচ্ছে বা বিবর্তনের কলাকৌশলের উপর যে বিতর্ক তারা করেন, একে বলা হবে গৌন বৈজ্ঞানিক বিতর্ক।
বৈজ্ঞানিক মতামত আর অবৈজ্ঞানিক মতামতের মধ্যে যে বিতর্ক তার স্থান বিজ্ঞানের জগতে নয় এবং এধরনের বিতর্ক প্রকৃত বৈজ্ঞানিক বিতর্ক হিসেবে স্বীকৃত নয়।
হিসার বিমানবন্দর
বিমমানবন্দরটি হিসার শহরের অবস্থিত। শহরের শ্রীমঙ্গল জাম্ভেশ্বর বিজ্ঞান ও প্রযুক্তি বিশ্ববিদ্যালয় থেকে প্রায় ১ কিমি দূরে; ব্লু বার্ড লেকের থেকে ২ কিমি দূরে; জাতীয় মহাসড়ক ১০ পাশে বাস স্টেশন থেকে ৪ ককিলোমিটার দূরে ও শহরের কেন্দ্র থেকে ৫ কিলোমিটার এবং ফিরোজ শাহ প্রাসাদ কমপ্লেক্সের প্রধান বাজার এলাকায় অবস্থিত হিসকর জংশন স্টেশন থেকে ৬ কিলোমিটার, মাহাবের স্টেডিয়াম থেকে ৭ কিলোমিটার, হিরার সামরিক স্টেশনের থেকে ১১ কিলোমিটার, কানবাড়ি থেকে ২৬ কিমি দূরে এবং অমার্দীপ কলোনি থেকে ১১ কিলোমিটার দূরে অবস্থিত হিসার বিমানবন্দর।
১৯৬৫ সালে হিসার এভিয়েশন ক্লাবের জন্য ১৯৪ একর (৭৯ হেক্টর) বিস্তৃত জমিতে হিসার বিমানঘাঁটি নির্মিত হয়েছিল। ১৯৯৯ সালে, হিসার এভিয়েশন ক্লাব হরিয়ানা ইন্সটিটিউট অব সিভিল এভিয়েশন (এইচআইসিএ) এর সাথে মিশে গিয়েছিল। বিমানবন্দরটি হিক্কা দ্বারা পরিচালিত হয়, যা হালকা বিমান ব্যবহার করে বিমান প্রশিক্ষণ প্রদান করে।
১৯৭০-৭১ সালে, দিল্লি-পটিয়ালা-হিসার ও দিল্লি থেকে একটি বেসরকারী বিমাান সংস্থার দ্বারা পরিচালিত বিমান পরিষেবা চালু করা হয়েছিল, যা আর্থিকভাবে অগ্রহণযোগ্য হওয়ার কারণে প্রায় ৬ মাস পর বন্ধ হয়ে যায়।
২০০২ সালে, দিল্লি ফ্লোডিং ক্লাব (ডিএফসি) দিল্লিতে সাফদারজং বিমানবন্দর থেকে তার সমস্ত উড়োজাহাজ কার্যক্রম ও বিমান হিসার স্থানান্তরিত হয়।
হিসারে ছাত্র-ছাত্রীরা শহীদ ভগত সিং সন্ধু এর নামে বিমানবন্দর নামকরণ করতে হবে এই মর্মে ভারতের প্রধানমন্ত্রীর কাছে আবেদন পাঠানো জন্য ১,১১,০০০ টি স্বাক্ষর সংগ্রহ এবং জমা দেওয়ার জন্য একটি প্রচারাভিযান চালাচ্ছে।
বার্ট আইরনমঙ্গার
হার্বার্ট বার্ট আইরনমঙ্গার (; জন্ম: ৭ এপ্রিল, ১৮৮২ - মৃত্যু: ৩১ মে, ১৯৭১) কুইন্সল্যান্ডের পাইন মাউন্টেন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও নিচেরসারিতে বামহাতে কার্যকরী ব্যাটিংয়ে পারদর্শিতা দেখিয়েছেন বার্ট আইরনমঙ্গার।
জনৈক কৃষকের দশ সন্তানের মধ্যে তিনি সর্বকনিষ্ঠ ছিলেন। শৈশবকালে যান্ত্রিক দূর্ঘটনায় তিনি তাঁর বামহাতের তর্জনী কেটে যায়। এ হাতেই তিনি বোলিং করেছেন।
২৭ বছর বয়সে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে বার্ট আইরনমঙ্গারের। এরপর ১৯১৪ সালে ভিক্টোরিয়ায় স্থানান্তরিত হন।
বয়সের কারণে তিনি মাত্র ১৪ টেস্টে অংশগ্রহণের সুযোগ পেয়েছেন। তাস্বত্ত্বেও ১৭.৯৭ বোলিং গড়ে ৭৪ উইকেট দখল করেছেন বার্ট আইরনমঙ্গার। ঐ সময়ে তিনি বেশ কয়েকটি অসাধারণ ক্রীড়াশৈলী প্রদর্শন করেছিলেন। 
১৯২৪-২৫ মৌসুমে এমসিসি দলের বিপক্ষে হ্যাট্রিক করেন। ১৯৩০-৩১ মৌসুমে মেলবোর্নে সফরকারী ওয়েস্ট ইন্ডিজের বিপক্ষে ১১/৭৯ বোলিং পরিসংখ্যান দাঁড় করান।
১৯৩১-৩২ মৌসুমে ব্রিসবেনে সফরকারী দক্ষিণ আফ্রিকার বিপক্ষে ইনিংসে ৯/৮৯ ও মেলবোর্ন টেস্টে ১১/২৪ লাভ করেন। দক্ষিণ আফ্রিকার বিপক্ষে ঐ সিরিজে তিনি ৩১ উইকেট লাভ করেছিলেন।
৪৬ বছর বয়সে টেস্ট ক্রিকেটে অভিষিক্ত হন তিনি। এরপর ৫০ বছর বয়স পর্যন্ত টেস্ট ক্রিকেট খেলতে থাকেন। টেস্ট ক্রিকেটে অভিষেকের দিক দিয়ে তিনি চতুর্থ বয়োজ্যেষ্ঠ ও টেস্টে অবসর নেয়ার দিক দিয়ে দ্বিতীয় বয়োজ্যেষ্ঠ খেলোয়াড়ের মর্যাদা পেয়ে আসছেন।
সর্ববয়োজ্যেষ্ঠ টেস্ট ক্রিকেটার হিসেবে ৪৮ বছর ৩১২ দিন বয়সে ইনিংসে পাঁচ, ছয় ও সাত উইকেটের সন্ধান পান। এছাড়াও সর্ববয়োজ্যেষ্ঠ টেস্ট ক্রিকেটার হিসেবে ৪৯ বছর ৩১১ দিন বয়সে ইনিংসে পাঁচ উইকেট লাভের পাশাপাশি ছয় উইকেট লাভ করেছেন। ৪৯ বছর ৩১১ দিন বয়সে টেস্টে ১০ উইকেট নিয়ে নতুন রেকর্ড গড়েন।
৮৯ বছর বয়সে মেলবোর্নের সেন্ট কিল্ডায় তাঁর দেহাবসান ঘটে। তাঁর সম্মানার্থে সেন্ট কিল্ডার জাঙ্কশন ওভাল খেলার মাঠের দর্শক ছাউনির নামকরণ করা হয়েছে।
শেখ ফজলুল করিম সেলিম
শেখ ফজলুল করিম সেলিম (শেখ সেলিম নামে বেশি পরিচিত) হলেন একজন বাংলাদেশী রাজনীতিবিদ ও সংসদ সদস্য, যিনি বাংলাদেশ আওয়ামীলীগের স্থায়ী কমিটির সদস্য।
১৯৪৯ সালের ২ ফেব্রুয়ারি গোপালগঞ্জ জেলার টুঙ্গিপাড়া গ্রামে জন্মগ্রহণ করেন। তাঁর পিতার নাম শেখ নুরুল হক। তিনি খুলনার সেন্টজোসেফ্স উচ্চ বিদ্যালয় থেকে ১৯৬৩ সালে এস,এস,সি, ও ঢাকার টেকনিক্যাল কলেজ থেকে ১৯৬৫ সালে এইচ,এস,সি পাস করেন। তিনি ঢাকা বিশ্ববিদ্যালয় থেকে ১৯৬৮ সাথে বি,এসসি এবং একই বিশ্ববিদ্যালয় থেকে ১৯৭১ সাথে ডিপ্লোমা-ইন-টাটিসটিক্স ডিগ্রি লাভ করেন।
সেলিম বাংলাদেশের প্রাক্তন রাষ্ট্রপতি শেখ মুজিবুর রহমানের ভাগ্নে এবং যুবলীগের প্রতিষ্ঠাতা সভাপতি শেখ ফজলুল হক মনির ছোটভাই। তিনি প্রধানমন্ত্রী শেখ হাসিনার ফুফাতো ভাই।
তিনি ১৯৮০, ১৯৮৬, ১৯৯১, ১৯৯৬, ২০০১, ২০০৮, ২০১৪ সালে আওয়ামী লীগের মনোনয়ন নিয়ে জাতীয় সংসদের সদস্য নির্বাচিত হন। তিনি ৭ম জাতীয় সংসদের মেয়াদকালে স্বাস্থ্য ও পরিবার কল্যাণ মন্ত্রী হিসাবে দায়িত্ব পালন করেছেন। বর্তমানে তিনি স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সভাপতি হিসাবে দায়িত্ব পালন করছেন। তিনি বাংলাদেশ আওয়ামীলীগের প্রেসিডিয়াম সদস্য।
ইসলামি রাজনৈতিক দল সমূহের তালিকা
ইসলামী গণতন্ত্র ব্যবস্থার অধীনে বিভিন্ন পন্থায় ইসলামী পরিচয় বা ইসলামি রাজনীতির আলোকে সারা বিশ্বের রাজনৈতিক দলগুলোর তালিকা নীচে উল্লেখ করা হয়েছে। ইসলামী গণতন্ত্র একটি রাজনৈতিক মতাদর্শ যা একটি গণতান্ত্রিক কাঠামোর মধ্যে থেকে সরকারী নীতির উপর ইসলামী নীতি প্রয়োগ করতে চায়। তালিকাগুলি মতাদর্শগত সংযুক্তি দ্বারা শ্রেণীবদ্ধ করা হয়েছে এবং উৎস দেশের দেশ অনুসারে সাজানো হয়।
এটি রাজনৈতিক দলগুলির একটি তালিকা যারা ইসলামিক উদারবাদকে মূল মতাদর্শ হিসাবে গ্রহণ করে।
এটি রাজনৈতিক দলগুলির একটি তালিকা যা ইসলামের মূল চিন্তাধারার মূলনীতি হিসেবে মূলত রাজনৈতিক ইসলামের আদর্শ মতাদর্শের প্রধান বিশয় থাকে না, অথবা রাজনৈতিক ধর্মীয় কেন্দ্রবিন্দুদের পক্ষে প্রচারিত ধর্মীয় অবস্থানকে গ্রহণ করে।
এগুলো সুন্নী ইসলামবাদকে প্রধান মতাদর্শ হিসেবে আখ্যায়িত করে এমন রাজনৈতিক দলগুলির একটি তালিকা।
এখানে সালাফিবাদ আদর্শের ইসলামী দল গুলোর তালিকা দেয়া হল।
বারবারা ব্যারি
বারবারা ব্যারি (ইংরেজি: Barbara Barrie; জন্ম: বারবারা অ্যান বারম্যান, ২৩শে মে ১৯৩১) হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করেছেন। পাশাপাশি তিনি একজন লেখিকা।
১৯৬৪ সালের "ওয়ান পটেটো, টু পটেটো" চলচ্চিত্র দিয়ে তার কর্মজীবন শুরু হয়, যার জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। তিনি "ব্রেকিং অ্যাওয়ে" চলচ্চিত্রের ইভলিন স্টলার চরিত্রের জন্য সমধিক পরিচিত, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। তিনি এই চলচ্চিত্র অবলম্বনে নির্মিত টেলিভিশন ধারাবাহিকে অভিনয় করে এমি পুরস্কারের মনোনয়ন লাভ করেন। এছাড়া তিনি "ল অ্যান্ড অর্ডার" (১৯৯২) ও "ল অ্যান্ড অর্ডার স্পেশাল ভিকটিমস ইউনিট" (২০০৩) ধারাবাহিকে অভিনয়ের জন্য আরও দুটি এমি পুরস্কারের মনোনয়ন লাভ করেন।
ব্যারি তার মঞ্চের কাজের জন্যও পরিচিত। তিনি ১৯৭১ সালে স্টিভেন সন্ডহাইমের "কোম্পানি" মঞ্চনাটকে অভিনয়ের জন্য সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।
বারবারা অ্যান বারম্যান ১৯৩১ সালের ২৩শে মে ইলিনয়ের শিকাগোতে জন্মগ্রহণ করেন। তার পিতা লুইস বারম্যান ও মাতা ফ্রান্সেস রোজ ছিলেন ইহুদি। তার যখন নয় বছর বয়স তখন তারা স্বপরিবারে টেক্সাসে চলে যান। সেখানে তিনি করপাস ক্রিস্টিতে বেড়ে ওঠেন। তার এক ভাই ছিল, তার নাম জিওফ্রি মেলভিন বারম্যান (১৯২৪-১৯৮৩)।
বারবারা ১৯৪৮ সালে করপাস ক্রিস্টি সিনিয়র হাই স্কুল থেকে পাস করেন। তিনি অল্প কিছুদিন ডেল মার কলেজে সাংবাদিকতা বিষয়ে পড়াশুনা করেন এবং পরে অস্টিনের টেক্সাস বিশ্ববিদ্যালয়ে চলে যান। সেখান থেকে তিনি ১৯৫২ সালে নাট্যকলা বিষয়ে স্নাতক ডিগ্রি অর্জন করেন। তিনি পরবর্তীতে পেশাদার কর্মজীবন শুরুর লক্ষ্যে নিউ ইয়র্কে চলে যান। কর্মজীবনের শুরুতে তিনি তার বংশনাম "বারম্যান" পরিবর্তন করে "ব্যারি" রাখেন।
ব্যারি নিউ ইয়র্কের কর্নিংয়ে একটি থিয়েটার কোম্পানিতে এক মৌসুম রেসিডেন্ট অভিনেত্রী হিসেবে অভিনয় করেন। মঞ্চে তার প্রথম পেশাদার কাজ ছিল ১৯৫৩ সালের "দ্য মুন ইজ ব্লু"। তিনি রচেস্টার অ্যারিনা থিয়েটারেও কাজ করেছেন। ১৯৫৫ সালে লুইস ক্যালহার্নের বিপরীতে "দ্য উডেন ডিশ" মঞ্চনাটকে কাজের মধ্য দিয়ে তার ব্রডওয়ে মঞ্চে অভিষেক হয়।
ব্যারি ১৯৭৯ সালে মার্কিন যুক্তরাষ্ট্রের ম্যানহাটনের ইস্ট ভিলেজের ফিনিক্স থিয়েটারে মঞ্চস্থ "বিগ অ্যান্ড লিটল" মঞ্চনাটকে অভিনয় করেন।
মহাবিশ্বের তাপ মৃত্যু
মহাবিশ্বের তাপ মৃত্যু হল একটি অনুকল্প যা বিশ্ব-ব্রহ্মাণ্ডের শেষ পরিণতি অর্থাৎ অন্তের কথা বোঝায়। মহাবিশ্ব মুক্ত তাপগতীয় শক্তিবিহীন এক অবস্থা প্রাপ্ত হয়। যখন শক্তি সবকিছুতে সমান হয়, বা গোটা মহাবিশ্বে 'তাপগতীয় সমতা' দেখা দেয়, সেই অবস্থাকে "মহাবিশ্বের তাপ মৃত্যু" বলা হয়। মহাবিশ্বে শক্তির প্রয়োজন হয় এবং কোনো কাজ করতে পারা যায় না বা কোনো ধরণের জীবন মহাবিশ্বে বেঁচে থাকা সম্ভব হয় না। এই অনুকল্পের মতে, মহাবিশ্বে 'কাজ করার ক্ষমতা' অতি সহজে হারিয়ে যায়, বিশৃংখলতা থেকে সুশৃংখলতার দিকে। এটি তাপগতিবিজ্ঞানের দ্বিতীয় নিয়মের ওপরে প্রতিষ্ঠিত।
মহাবিশ্বের তাপ মৃত্যুর কথা সর্বপ্রথম উইলিয়াম থমসন (লর্ড কেলভিন) ১৮৫০ খ্রীষ্টাব্দে বলেছিলেন।
এই অনুকল্পের অধিসূচনা হয়েছিল ১৯ শতকের বিজ্ঞানীদের দেওয়া তাপগতিবিদ্যার প্রথম এবং দ্বিতীয় নিয়ম থেকে। এই ক্ষেত্রে উইলিয়াম থমসনের নাম উল্লেখনীয়। বিভিন্ন পরীক্ষার পরে বলা হয়েছিল: "তাপ কোনো বস্তু নয়, কিন্তু এটি যান্ত্রিক প্রভাবের এক গতিশীল রূপ, আমি স্বীকার করি যে যান্ত্রিক কার্য এবং তাপের মধ্যকার কারণ এবং প্রভাবে এক সমতা আছে।" পরবর্তীতে হার্মান ভন হেল্মহল্টজ এবং উইলিয়াম র্যাঙ্কায়িন তাপ মৃত্যুর শাস্ত্র উন্নত করেন।
যেহেতু তাপ মৃত্যুই একমাত্র সম্ভাব্য ফলাফল, এবং এই শাস্ত্রের কোনো প্রমাণ নেই, সেজন্য নিচে উল্লেখ করা সময় উক্ত মতবাদে প্রচলিত পরিকল্প বোঝায়।
গ্লোবাল টাইমস
গ্লোবাল টাইমস (simplified Chinese: 环球时报; traditional Chinese: 環球時報; pinyin: Huánqiú Shíbào) এক দৈনিক সংবাদপত্র, পিপলস ডেইলির সঙ্গে সম্পর্কিত। এটি সাম্যবাদী চীনা দৃষ্টিকোণের আন্তর্জাতিক সংবাদ প্রকাশ করে।
১৯৯৩ সালে চীনা ভাষার প্রকাশন হিসাবে যাত্রারম্ভ করা কাগজটির ইংরাজী সংস্করণ ২০ এপ্রিল ২০০৯ সালে আরম্ভ করা হয়। বহিঃ মাধ্যমের বিরুদ্ধে লড়াই করতে প্রায় ৪৫ বিলিয়ন য়ুইয়ান বা ৬.৬ বিলিয়ন (৬৬০ কোটি) ইউ এস ডলার খরচ হয়েছিল।
চীনা ভাষার সংস্করণ আন্তর্জাতিক সমস্যা এবং সংবাদে অধিক গুরুত্ব প্রদান করে, পরে ইংরাজী ভাষার সংস্করণটি চীনা আন্তরিক সংবাদতে অধিক গুরুত্ব আরোপ করে।
চীনা ভাষার সংস্করণটি এক সরকারপন্থী এবং উগ্র জাতীয়তাবাদী অবস্থান গ্রহণ করা বলে অনেকে মত পোষণ করেন। পরে, ইংরাজী ভাষার সংস্করণটি এমন উগ্র পন্থা অবলম্বন করে না বলে একজন সম্পাদক মত প্রকাশ করেছেন।
দ্য মিজোরাম পোস্ট
দ্য মিজোরাম পোস্ট হল মিজোরামের আইজল থেকে প্রকাশিত একটি ইংরাজী সংবাদপত্র৷ দ্য মিজোরাম পোস্ট মিজোরামে সর্বাধিক প্রচলিত সংবাদপত্র৷ 
মিজোরামের আইজল থেকে প্রকাশিত তথা শিলচরে মুদ্রিত এই কাগজটির সমগ্র আইজলে জনপ্রিয়তা আছে ৷ এই কাগজটির ৫৮১৫৬টি করে প্রতি সংখ্যা প্রকাশিত হয় ৷
স্কট কেলি
স্কট জোসেফ কেলি (ইংরাজী: "Scott Joseph Kelly") হলেন যথাক্রমে একজন অভিযন্তা, একজন অবসরপ্রাপ্ত সুদক্ষ আমেরিকান মহাকাশচারী এবং আমেরিকা নৌসেনা বাহিনীর একজন অবসরপ্রাপ্ত সেনাপতি। অভিজ্ঞ মহাকাশচারী স্কট কেলি আন্তর্জাতিক মহাকাশ কেন্দ্রে (International Space Centre, সংক্ষেপে ISS) যথাক্রমে অভিযান ২৬, ৪৫ এবং ৪৬র দায়িত্বভার গ্রহণ করেছিলেন।
১৯৯৯ সালের ডিসেম্বর মাসে এস.টি.এস.-১০৩ (STS-103) মহাকাশ ভ্রমণে স্পেস শাটল্ ডিস্কভারির (Space Shuttle Discovery) বৈমানিক হিসাবে কেলি প্রথম মহাকাশ যাত্রা আরম্ভ করেছিলেন। আটদিনের এই অভিযানের লক্ষ্য ছিল হাবল স্পেস টেলিস্কোপে (Hubble Space Telescope) তৃতীয়বারের জন্য কিছু মেরামতি করে তার কার্যদক্ষতা বৃদ্ধি করা। ২০০৭ সালের আগষ্ট মাসে এস.টি.এস.-১১৮ (STS-118)র মিশন কমাণ্ডার হিসাবে কেলি দ্বিতীয়বার মহাকাশ ভ্রমণ করেছিলেন। এটি ছিল ISS-এ ১২ দিনের স্পেস শাাটল্ মিশন (Space Shuttle Mission)। কেলির তৃতীয় মহাকাশ ভ্রমণ ছিল ISS-এ অভিযান ২৬র কমাণ্ডার হিসাবে। ২০১০ সালের ৯ অক্টোবরে অভিযান ২৫র সময়ে স্কট কেলি রাশিিয়ান সয়ুজ মহাকাশযানে ভ্রমণ করে ISS-এ উপস্থিত হন এবং অভিযান শেষ হওয়া পর্যন্ত উড়ান অভিযন্তা হিসাবে কর্মরত ছিলেন।
২০১২ সালের নভেম্বর মাসে ISS-এ এক বিশেষ বছরজোড়া মহাকাশ অভিযানের জন্য মিখাইল কর্ণিয়েক’-এর সঙ্গে স্কট কেলিকে নির্বাচন করা হয়। ২০১৫ সালের ২৭ মার্চ অভিযান ৪৩র আরম্ভে তাঁদের ‘মহাকাশে একবছর’ (Year in Space) অভিযান আরম্ভ হয়। তার পরেই কেলি অভিযান ৪৪ এবং ৪৫র দায়িত্বভার গ্রহণ করেন। ২০১৬ সালের ২৯ ফেব্রুয়ারিতে অর্থাত্ ISSত কেলির বছরজোড়া অভিযান সমাপ্ত হওয়ার সাথে সাথে কেলি টিমোথি কোপ্রাকে ISS-ের দায়িত্বভার প্রদান করেন। ২০১৬ সালের ১ মার্চ সয়ুজ টি.এম.এ.-১৮এম (Soyuz TMA-18M) যানে পৃথিবীতে নামেন।
‘মহাকাশে একবছর’ অভিযানে কেলি মহাকাশে একাই ৩৪০ দিন কাটিয়েছিলেন। কেলির যমজ ভাইৃ মার্ক কেলিও একজন প্রাক্তন মহাকাশচারী। মার্ক এবং স্কট দেখতে হুবহু এক। মার্ক এবং স্কটই ছিলেন মহাকাশ ভ্রমণ করা একমাত্র ভ্রাতৃদ্বয়। ২০১৬ সালের ১২ মার্চ কেলি ২০১৬ সালের এপ্রিল মাসে অবসর নেবেন বলে ঘোষণা করেন।
অ্যাস্ট্রোস্যাট
অ্যাস্ট্রোস্যাট (ইংরাজী: Astrosat) হল জ্যোতির্বিজ্ঞান গবেষণার জন্য নির্মিত ভারতের প্রথম উপগ্রহ এবং ২৮ সেপ্টেম্বর তারিখে পি.এস.এল.ভি. উৎক্ষেপন যন্ত্রের সহায়তায় একে সফলভাবে কক্ষপথে স্থাপন করা হয় ।
১৯৯৬ সালে উপগ্রহ যোগে বহন করা ভারতীয় এক্স রে' পরীক্ষণ (IXAE)-এর সফলতার পরে ভারতীয় মহাকাশ গবেষণা সংস্থা (ইসরো) পরবর্ত্তী পদক্ষেপ হিসাবে ২০০৪ সালে অ্যাস্ট্রোস্যাট-এর বিকাশের অনুমোদন জানায় ।
অ্যাস্ট্রোস্যাট প্রকল্পটি বহু গবেষণা সংস্থার এক যৌথ প্রচেষ্টার ফল । সেগুলি হল -
বেলের প্রতিবর্ত
বেলের প্রতিবর্ত (বা palpebral oculogyric reflex) একটা চিকিৎসা বিজ্ঞানের চিহ্ন যেখানে চোখ বন্ধ করতে চেষ্টা করলে চোখটি ওপরে এবং বাইরে পাক খেতে থাকে। বেশিরভাগ মানুষের ক্ষেত্রে চোখ ওপরে উঠে যেতে দেখা যায় এবং এটি এক রক্ষামূলক কৌশল। এই প্রতিবর্তটিকে স্কটিশ শল্য চিকিৎসক এবং শরীরতত্ববিদ চার্লস বেল-এর নামে নামকরণ করা হয়েছে।
প্রায় ৭৫% লোকের ক্ষেত্রে বেলের প্রতিবর্ত দেখা যায়। চোখের অনিষ্ট হওয়ার আশংকা হ'লে (যেমন কোনো ব্যক্তির কর্নিয়া স্পর্শ করতে করা প্রচেষ্টা) এই রক্ষামূলক প্রতিবর্তী কৌশল পাওয়া যায়। গিয়া বারি সিন্ড্রোমে (Guillain–Barré syndrome) বা অন্য রোগে দ্বিপাক্ষিক বেলের পক্ষাঘাত হ'লে অর্বিকুলারিস অকুলি পেশী দুর্বল হয়ে পড়ে এবং তখন এই প্রতিবর্ত লক্ষণীয় হয়। স্বাস্থ্যবান মানুষ চোখ জোরে কচলালে পাতার পিছনদিকে হওয়া এই ঘটনাকে অবশ্য রোগের চিহ্ন বলে গণ্য করতে হয় না।
ফানেরন
ফানেরন (গ্রীক φανερός "phaneros" "যাকে চাওয়া যায়" বা "যাকে দেখা যায়") হ'ল আমাদের জ্ঞানেন্দ্রীয়সমূহের (দেখা, শোনা ইত্যাদির দ্বারা) আমাদের দেখানো বাস্তব বিশ্বের রূপ।
এই শব্দ সর্বপ্রথম চার্লস সেণ্ডার্স পায়ার্স ব্যবহার করেছিলেন: ফানেরনের দ্বারা আমি বোঝাতে চাই আমার মনে উপস্থাপন করা কোনো উপায় বা কোনো অনুভূতিকে, বাস্তবে এটি কোনো বাস্তব বস্তুর সঙ্গে মিলবে বা মিলবে না। যদি আপনি প্রশ্ন করেন কখন, এবং কার মনে উপস্থিত, আমি উত্তর দেব যে আমি সেই প্রশ্নসমূহ সম্বন্ধে নিরুত্তর থাকব এরও, কখনো এই কথায় সন্দেহ মনোরঞ্জিত না করে যে সেটা সব যে বৈশিষ্ট্য আমি পেয়েছি সেটা সব সময় সকল মনে উপস্থিত।"
কে জে যেসুদাস
কে জে যেসুদাস। একজন কিংবদন্তি ভারতীয় কণ্ঠশিল্পী , তিনি শ্রেষ্ঠ গায়ক হিসেব হিসেবে সবচেয়ে বেশিবার জাতীয় চলচ্চিত্র পুরস্কার অর্জন করেছেন । তিনি হিন্দি , তামিল , তেলেগু , কন্নড় , মালয়ালম প্রভৃতি ভাষায় কয়েক হাজার গান গেয়েছেন ।
কে জে যেসুদাস ১০ জানুয়ারি ১৯৪০ সালে কোচিনে জন্মগ্রহণ করেন । কে জে যেসুদাস ফোর্ট কোচিতে জন্মগ্রহণ করেন, প্রাক্তন কিংডম অফ কোচিন (এখন কেরালা), তিনি লাতিন ক্যাথলিক খ্রিস্টান পরিবারে জন্মগ্রহণ করেন । তার পিতার নাম অগাস্টিন জোসেফ এবং মাতার নাম এলিজাবেথ জোসেফ। তাঁর পিতা, একজন সুপরিচিত মালালীয় শাস্ত্রীয় সংগীতশিল্পী এবং মঞ্চ অভিনেতা ছিলেন। তিনিই যেসুদাসের প্রথম গুরু (শিক্ষক) ছিলেন । যেসুদাসরা পাঁচজন ভাই বোন। তিনি পিতার জ্যৈষ্ঠ পুত্র , এছাড়া তার তিনটি ছোট ভাই ও একটি ছোট বোন আছে।তিনি তার একাডেমিক সঙ্গীত প্রশিক্ষণ শুরু করেন R.L.V. সঙ্গীত একাডেমী, ত্রিপুনথুরা তে , পরবর্তীতে তিনি স্বাথী থিরুণাল কলেজ অব মিউজিকে অধ্যয়ন করেন। তিনি চেন্নাইয়ে বৈদ্যনাথ ভাগবতের কাছ থেকে উন্নত প্রশিক্ষণ গ্রহণ করেন। তিনি আর.এল.ভি. এ গণবোধন কোর্স সম্পন্ন করেন। ২০১১ সালে যেসুদাস প্লেব্যাক গায়ক হিসাবে তার কেরিয়ারের ৫০ বছর পূর্ণ করেন ।
যেসুদাস রেকর্ড সংখ্যক ৭০ হাজারের অধিক গান গেয়েছেন । ভারত সরকার কর্তৃক ১৯৭৫ সালে তাঁকেপদ্মশ্রী ২০০২ সালে পদ্মভূষণ ২০১৭ সালে পদ্মবিভূষণ পুরষ্কার দেওয়া হয় ।
একমাত্র তাঁকেই কেরালা সরকার প্রদত্ত "আস্থানা গায়াকান" পুরষ্কার দেওয়া হয় ।
তিনি রেকর্ড সংখ্যক আট বার প্লেব্যাক সিঙ্গার হিসেবে জাতীয় পুরষ্কার অর্জন করেন ।পঁচিশ বার কেরালা রাজ্য শ্রেষ্ঠ শিল্পী পুরষ্কার পেয়েছেন ।
পাঁচবার তামিলনাড়ু সরকার প্রদত্ত শ্রেষ্ঠ শিল্পী পুরষ্কার পেয়েছেন।
চারবার অন্ধপ্রদেশ সরকার প্রদত্ত শ্রেষ্ঠ শিল্পী পুরষ্কার পেয়েছেন ।
এছাড়াও তাঁকে "আনন্দলোক" পুরষ্কার দেওয়া হয়েছে ।
কুলু-মানালি বিমানবন্দর
কুলু-মানালি বিমানবন্দর (আইএটিএ: কিউউ, আইসিএও: ভিআইবি) ভারতের হিমাচল প্রদেশ রাজ্যের ভুন্টার এলাকাতে অবস্থিত একটি বিমানবন্দর। বিমানবন্দরটি কুলু থেকে ১১ কিলোমিটার এবং মানিলা থেকে ৫২ কিমি দূরে অবস্থিত।
ভুন্টার এলাকায় অবস্থিত এই বিমানবন্দরটি বিমানচালকদের জন্য একটি চ্যালেঞ্জিং বিমানবন্দর হিসাবে বিবেচিত হয়, কারণ একটি গভীর উপত্যকায় বিমানবন্দরটির একক রানওয়ে যা সেট যা পিক্সের রানওয়ে চেয়ে কয়েক হাজার ফুট বেশি উচুতে অবস্থিত। এছাড়াও, বায়ু প্রবাদ ও নদীর তীরে বিমানবন্দরের অবস্থিত, এবং ১৯৯৫ সালে, নদীর বন্যার রানওয়ে একটি ক্ষয়ক্ষতির মধ্যে পরে। ২০০৮ সালে ভুট্টারের নতুন যাত্রী টার্মিনাল উদ্বোধন করা হয় এবং বিমানবন্দের এপ্রন একই সময়ে দুটি উড়োজাহাজ দাঁড়করানোর করার জন্য বিস্তৃত করা হয়। ২০১২ সালের সেপ্টেম্বর মাসে কিংফিশার এয়ারলাইন্স বিমানবন্দরটি থেকে উড়ান পরিষেবা বন্ধ করে দিয়েছিল আর ২০১৩ সালের মে মাসে এয়ার ইন্ডিয়া রিজিওনাল তার উড়ান পরিষেবা কুলুতে পুনরায় চালু করেছিল। ডেকান চার্টারের সহযোগিতায় হিমালয় বুলস ২ এপ্রিল, ২০১৪ সাল থেকে দিনে তিনবার কুলু-চণ্ডীগড়-কুলু রুটে উড়ান পরিষেবা চালু করেছে।
২০১৭-২০১৮ সালের যাত্রী পরিবহনের হিসাবে কুলু-মানালি বিমানবন্দর হল হিমাচল প্রদেশ রাজ্যের ২ তম ও ভারতের ৬৫ তম ব্যস্ত বিমানবন্দর। ২০১৭-২০১৮ সালের মধ্যে বিমানবন্দরটি ৩০,৪৬৬ জন যাত্রী পরিবহন করেছে এবং বিমানবন্দরে ১০৯১ বি বিমান ওঠা নামা করেছে। ওই সময়ে বিমানবন্দরে যাত্রী পরিবহন বৃদ্ধি পেয়েছে ১৮.৬ শতাংশ এবং বিমান ওঠা নামা বৃদ্ধি পেয়েছে ২১.৫ শতাংশ।
কুলু-মানালি বিমানবন্দরটি উত্তর ভারতয়ের হিমাচল প্রদেশ রাজ্যের ভূটার এলাকাতে অবস্থিত। এটি সমুদ্র সমতল থেকে ১,০৮৯ মিটার বা ৩,৫৭৩ ফুট উচুতে অবস্থিত। বিমানবন্দরটি অবস্থান করছে ৩১.৫২ ডিগ্রি উত্তর অক্ষাংশ থেকে ৭৭.০৯ ডিগ্রি পূর্ব দ্রাঘিমার মধ্যে। বিমানবন্দরটি হিমাচল প্রদেশ রাজ্যের কেন্দ্রস্থলে অবস্থিত।
কলু-মানালি বিমানবন্দর একটি পার্বত্য উপত্যকায় নদীর তীরবর্তী জমিতে গড়ে উঠেছে।
রাষ্ট্রায়ত্ত বিমানবন্দরকে শক্তিশালী করার জন্য, হিমাচল প্রদেশ সরকার বিমানবন্দরের সম্প্রসারণ ও উন্নয়ন করার পরিকল্পনা করছে। "ইন্ডিয়ান ইনস্টিটিউট অফ টেকনোলজি (আইআইটি) রুর্কি" বিমানবন্দরের রানওয়েটি জন্য ₹২৪৮ কোটি টাকা ব্যয়ে ৫৫০ মিটার সম্প্রসারণের একটি বিস্তারিত সম্ভাব্যতা প্রতিবেদন প্রস্তুত করেছে। ভারতের ভারতীয় বিমানবন্দর কর্তৃপক্ষ (এএআই), যেটি এয়ারপোর্ট পরিচালনা করে, সেই সংস্থা রানওয়েকে আরও ৬০ মিটারের একটি সম্প্রসারণের পরিকল্পনা করেছে।